als_Latn dik_Latn sna_Latn
Pas mandatit katër vjeçar, më 18.10. 2014 ( e shtunë) mbahet Kuvendi i rregullt zgjedhor i Shoqatës së shkrimtarëve “ Feniks” Preshevë. Fillimisht caktohen organet udhëheqëse të këtij Kuvendi me në krye z Demush Berisha – kryetar i Kuvendit SHSH “ Feniks “ Preshevë dhe procesmbajtës Prof. Ismet Bajrami.
Kryetari I Kuvendit Demush Berisha procedoi me rendin e ditës ku në fokus të kësaj mbledhje ishte raporti i punës katër vjeçare të kësaj shoqate dhe të kryetarit të saj Bilall Maliqi.
Bilall Maliqi para të pranishmëve e lexoi raportin e punës , për të cilën pastaj u hap debati për dhe kundër këtij raporti të punës. Natyrisht se u diskutua edhe për vështirësitë financiare, vështirësitë organizative teknike, mungesa e një objekti për këtë shoqatë, mos mbështetja nga ana e komunave për këtë shoqatë dhe probleme të tjera . Megjithatë përkundër këtyre vështirësive që e përcollën edhe punën e kësaj shoqate, ajo nuk ndalet së vepruari, qoftë duke organizuar orë letrare nëpër shkolla , qoftë duke mbajtur përurime librash që botohen nga kjo shoqatë.
U theksua se këtë vit u mbajt edhe Manifestim kulturor- letrar “ Kultura na bashkon” dhe tribunë dhe orë letrare në shenjë nderimi për poetin Qerim Arifin. Pastaj bashkëpunimi me shoqatat si motra qoftë në: Shqipëri, Kosovë, Maqedoni , diasporë. Pas gjithë këtyre elaborimeve, kalohet në pikën tjetër të rendit të ditës zgjedhja e organeve drejtuese të SH.SH “ Feniks” Preshevë si vijon:
Bilall Maliqi, kryetar
Arsim Halili, nënkryetar
Rexhep Abazi, zv. Kryetar
als_Latn als_Latn als_Latn als_Latn bam_Latn als_Latn als_Latn